LHV Group

AS LHV group ir Igaunijas banku un finanšu pakalpojumu uzņēmums. Tā galvenais birojs atrodas Tallinā. Banka ir dibināta 1999. gadā, grupas pārvaldītajsabiedrība dibināta 2005. gadā. LHV Pank ir atzīta par Igaunijas virtuālās e-rezidentūras programmas partneri, kas ļauj e-rezidentiem atvērt bankas kontu IgaunijāThe Ultimate Guide to Estonian E-residency, Banking, and Taxes. Nomad Gate.. LHV ir filiāles Tallinā, Tartu un Pērnavā. LHV Pank nodarbina vairāk nekā 800 darbinieku. Bankas pakalpojumus izmanto vairāk nekā 350 000 klientu. LHV Pank ir viens no lielākajiem brokeriem NASDAQ OMX Baltijas biržās un lielākais Baltijas privātpersonu brokeris starptautiskajos tirgos.

LHV group galvenie meitas uzņēmumi:
 AS LHV Pank, banku darbība
 AS LHV Finance (65 %), nomaksas pakalpojumi tirgotājiem un patēriņa finanses
 AS LHV Varahaldus, ieguldījumu pārvaldība (pensiju fondi un citi fondi)
 AS LHV Kindlustus (65 %), apdrošināšana
 LHV UK, banku darbība Apvienotajā Karalistē

LHV Pank ir viens no lielākajiem Nasdaq Baltijas fondu biržu brokeriem un lielākais Baltijas mazo investoru brokeris starptautiskajos tirgos.

AS LHV group akcijas tiek kotētas bižā Nasdaq Tallinn. lielākie akcionāri (2021. gada septembrī): AS Lõhmus Holdings (12,17 %), Reins Lehmuss (Rain Lõhmus; 8,52 %), Viisemann Investments AG (7,59 %), Ambient Sound Investments OÜ (5,69 %), Krenno OÜ (4,07 %), AS Genteel (3,72 %),  AS AMALFI (3,55 %), SIA KRUGMANS (2,36 %).

 Vēsture 
1999. gada 2. martā Rains Lehmuss (Rain Lõhmus) un Anderss Vīsemanns (Andres Viisemann) dibināja ieguldījumu uzņēmumu AS Lõhmus, Haavel & Viisemann.
1999. gada 9. augustā dibināts ieguldījumu pārvaldības uzņēmums AS Sixpence Holdings, 29. septembrī tas pārdēvēts par AS LHV Varahaldus.

2002. gadā tika atvērta filiāle Rīgā; izveidots LHV pensiju fonds.
2002. gadā atvērta filiāle Viļņā.
2004. gada 14. oktobrī LHV Varahaldus no AS Seesam Elukindlustus nopirka ieguldījumu pārvaldības uzņēmumu AS Seesam  Varahalduse. 2005. gadā tie tika apvienoti, un 2005. gada 29. aprīlī AS LHV Varahaldus nosaukums mainīts uz AS LHV-SEESAM Varahaldus.

2005. gada 21. janvārī dibināta pārvaldītājsabiedrība AS LHV Group.
2006. gadā tika atdalīta korporatīvo konsultāciju nodaļa.
2009. gada 6. maijā LHV saņēma banku darbības licenci. 12. maijā AS Lõhmus, Haavel & Viisemann pārdēvēts par AS LHV Pank. Tika sākta depozītu pieņemšana un komerciālo izņēmumu izsniegšana.

2010. gadā Somijā iegādāts kredītportfelis un atvērta filiāle Helsinkos. Atvērta filiāle Tartu.
2013. gada 6. februārī tika dibināts meitas uzņēmums AS LHV Finance, lai piedāvātu pārdošanas ar pēcmaksu pakalpojumus. 2013. gadā iegādāts Lietuvas uzņēmums Mokilizingas.

2015. gadā tika pārdots kredītu bez seguma portfelis Somijā.
2015. gadā LHV Group obligācijas tika iekļautas Tallinas fondu biržā.
2016. gadā LHV Group veica sākotnējo publisko piedāvājumu, un 23. maijā tā akcijas sāka kotēt Tallinas biržā.
2016. gada janvārī paziņots, ka 31. martā tiks slēgta Latvijas filiāle; Latvijas uzņēmumu reģistrā tā dzēsta 1. aprīlī.

2018. gada 22. maijā LHV Group piederošās Lietuvas uzņēmuma UAB Mokilizingas 50 % kapitāldaļas tika pārdotas Igaunijas finanšu uzņēmumam AS Inbank.
2018. gadā Apvienotajā Karalistē tika atvērta LHV filiāle.
2019. gada 3. jūnijā tika paziņots, ka LHV Pank iegādāsies Danske Bank Igaunijas privātpersonu aizdevumu izsniegšanas struktūrvienību, kas nodarbojas ar privāto aizdevumu izsniegšanu. Darījums tika pabeigts 25. novembrī, LHV Pank iegūstot Danske Bank likvidējamās Igaunijas filiāles privāto aizdevumu portfeli 393 miljonu eiro apjomā.

2021. gada augustā LHV Group iegādājās Apvienotās Karalistes bankas Bank North 9,9 % kapitāldaļu.
2023. gada 3. maijā meitas uzņēmums Apvienotajā Karalistē LHV UK saņēma bankas darbības licenci.

2022. gadā LHV tika atzīta par nozīmīgu iestādi saskaņā ar Eiropas banku uzraudzības kritērijiem, un līdz ar to to tieši uzrauga Eiropas Centrālā banka. Šī atzīšana ir balstīta uz kvantitatīvu novērtējumu, kurā tika secināts, ka banka ir nozīmīga Igaunijas tautsaimniecībai attiecībā pret Igaunijas IKP.

 Atsauces 

 Ārējās saites 
 LHV Pank mājaslapa
 LHV GROUP AS e-krediidiinfo.ee

Kategorija:Igaunijas bankas
Kategorija:Igaunijas uzņēmumi
Kategorija:Latvijas bijušās bankas
Kategorija:Tallina